Diari Oficial de la Generalitat Valenciana


Sumari del DOGV 5413, del 22-12-2006 (2006/14698)

Informació publica de l'aprovació de les bases particulars del programa d'actuació integrada de la unitat d'execució 1 del sòl urbanitzable residencial del Pla General d'Ordenació Urbana del municipi de Torrella.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5413

Data del DOGV
:   22-12-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/14444


Organisme emissor
:   Ajuntament de Torrella

Tipus de document
:   Anunci

Informació publica de l'aprovació de les bases particulars del programa d'actuació integrada de la unitat d'execució 1 del sòl urbanitzable residencial del Pla General d'Ordenació Urbana del municipi de Torrella. [2006/F14919]  
Per acord del Ple d'este ajuntament, en sessió celebrada el 27 de novembre del 2006, es va acordar iniciar el procediment de concurs per al desplegament i execució del programa d'actuació integrada de l'esmentada unitat d'execució, per mitjà de la seua gestió indirecta, i es van aprovar les bases particulars reguladores de la gestió indirecta del programa d'actuació integrada de la unitat d'execució 1 del sòl urbanitzable residencial del PGOU del municipi de Torrella. Les dites bases poden consultar-se en les oficines municipals, i el text íntegre s'ha publicat en el Butlletí Oficial de la Província de València.  
1. L'entitat local adjudicatària del programa és l'Ajuntament de Torrella. Direcció postal: c/ Mossén Ricard Climent, 10. Localitat: Torrella. Codi postal: 46343. Telèfon: 293153688, fax: 698244482, correu electrònic: aordwmnafavmptjayzth@rlvahpe.qzu.  
2. En absència de bases generals aprovades pel municipi, s'aplicaran en el procediment les aprovades per la Generalitat Valenciana en l'annex II ROGTU, i les bases particulars del present programa són les aprovades pel Ple municipal de data 27 de novembre del 2006. Ambdós es troben a disposició de qui les sol·licite en les dependències municipals.  
3. Les proposicions podran presentar-se indistintament en idioma castellà o valencià.  
4. La justificació de la solvència econòmica i financera de l'urbanitzador s'acreditarà pels mitjans següents:  
a. Informe d'institucions financeres o, si procedix, justificant l'existència d'una assegurança d'indemnització per riscos professionals.  
b. Si es tractara de persones jurídiques, presentació dels comptes anuals o d'extracte d'estes en el cas en què la seua publicació siga obligatòria en la legislació del país on l'aspirant a urbanitzador estiga establit.  
c. Declaració sobre el volum global de negocis i, si procedix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent, com a màxim, als tres últims exercicis.  
5. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a. Presentació d'una relació dels programes d'actuació integrada promoguts i gestionats pel concursant.  
b. Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada i, especialment, dels responsables del control de qualitat.  
c. Titulacions acadèmiques i professionals del personal de direcció de l'urbanitzador.  
d. Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e. Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f. Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g. Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
h. Si per raons justificades en cada cas concret l'urbanitzador no estiguera en condicions de presentar les referències sol·licitades per l'Ajuntament podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament, que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
i. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
6. Els que desitgen prendre part en la licitació hauran de presentar en el Registre General de l'Ajuntament de Torrella en el termini de tres mesos, a comptar de la data d'enviament de l'anunci de licitació al Diari Oficial de la Unió Europea (5/12/2006), i en horari de 9 a 14 hores, de dilluns a dijous, la documentació acreditativa de la personalitat i capacitat del proponent, les seues proposicions juridicoeconòmiques i propostes de programes, integrades per tres sobres tancats, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la documentació següent:  
a. Sobre A. Es presentarà amb el títol de documentació, en sobre tancat, i contindrà la documentació següent:  
i. Acreditació de la personalitat jurídica del concursant i, si procedix, la seua representació.  
ii. Resguard acreditatiu de la fiança provisional (2% s/ 410.000 €).  
iii. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
iv. Els documents que acrediten els requisits de solvència tècnica i professional, econòmica i financera.  
v. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedix, al fur jurisdiccional estranger que poguera correspondre-li.  
vi. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4 LUV. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals extrems.  
vii. En cas de concórrer a la licitació diverses empreses, compromeses a la constitució d'una unió temporal, cada una d'elles ha d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
b. Sobre B. Proposició juridicoeconòmica, presentades en sobre tancat, amb el contingut següent:  
i. Regulació de les relacions de l'urbanitzador i els propietaris.  
ii. Modalitat de retribució concordant amb la proposada per l'Ajuntament en estes bases.  
iii. Informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
iv. Acreditació de la titularitat, si és el cas, i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de tal urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa.  
v. Full resum de les dades econòmiques rellevants.  
vi. Determinació clara de les magnituds econòmiques del programa, diferenciant els aspectes següents:  
1. Pressupost de licitació de l'obra d'urbanització: amb l'abast previst en l'article 168.1-a i b de la Llei 16/2005, de 30 de desembre, de la Generalitat, Urbanística Valenciana. I art. 303 del Reglament d'Ordenació i Gestió Territorial i Urbanística.  
2. Cost de projectes: cost de redacció i direcció dels projectes tècnics, especificant cada projecte, que es referix l'article 168.1 .c. de la dita llei.  
3. Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
4. Benefici de l'urbanitzador: calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
5. Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
6. Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució, calculat conforme al que establix l'art. 306 del Reglament d'Ordenació i Gestió Territorial i Urbanística.  
7. Preu del sòl a efectes de canvi: preu del sòl a què, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
8. Finançament: condicions de finançament oferides per l'urbanitzador per al pagament de les quotes d'urbanització en metàl·lic, recolzades per una entitat financera degudament registrada.  
9. Compromís d'acceptació de les bases generals i d'estes particulars, així com de la resta de documentació del programa.  
c. Sobre C. Alternativa tècnica, presentada en sobre obert i, addicionalment, en suport informàtic.  
i. La documentació integrant de l'Alternativa Tècnica s'ajustarà al que establix l'art. 126 de la Llei Urbanística Valenciana i 307 del Reglament d'Ordenació i Gestió Territorial i Urbanística, havent de contindre almenys projecte d'urbanització.  
ii. S'admetrà propostes de variacions que comporten la modificació d'ordenances acompanyant estudi de detall o pla parcial modificatiu de l'ordenació detallada, en concret quant a les dimensions de parcel·la i fatxada mínima de manera que es possibilite ampliar el nombre de vivendes.  
iii. Subsidiàriament, aquella documentació tècnica que pogueren presentar que expressament no estiguera regulada en l'esmentada llei, complirà les prescripcions tècniques del corresponent Col·legi oficial del seu redactor.  
iv. Hauran d'aportar-se tres còpies de la totalitat dels documents tècnics que calguera redactar en ocasió del programa.  
v. Així mateix haurà d'aportar-se la dita documentació en suport informàtic segons els formats proposats per l'Ajuntament de Torrella i que són els següents:  
1. Documentació gràfica: AUTOCAD, MICROESTATION, ACROBAT.  
2. Documentació alfanumèrica: OFFICE  
7. Els criteris d'adjudicació al programa seran els següents:  
a. S'assignarà a l'alternativa tècnica una participació del 50% sobre el total de puntuació de cada oferta, assignant-se a la proposició juridicoeconòmica l'altre 50%.   
b. Cada una es puntuarà conforme a les regles següents:  
i. De l'alternativa tècnica:  
1. Qualitat tècnica de l'ordenació proposada: ponderació 0-50/100 punts.  
2. Resolució adequada de la integració de l'actuació en el seu entorn i millor estructuració de dotacions públiques i d'espais lliures: ponderació 0-20/100 punts.  
3. Qualitat tècnica de l'ordenació proposada i de les solucions proposades per a la urbanització: Ponderació 0-10/100 punts.  
4. Inversió en programes de restauració paisatgística o d'imatge urbana: Ponderació 0-5/100 punts.  
5. Nombre, disseny, ubicació i qualitat de vivendes sotmeses a algun règim de protecció a què se sotmet l'urbanitzador: ponderació 0-5/100 punts.  
6. Terminis, compromisos d'edificació simultània, compromisos addicionals assumits voluntàriament pel proponent i mitjans de control de les prestacions objecte del programa: ponderació 0-10 /100 punts.  
ii. De la proposició juridicoeconòmica:  
1. Import de les càrregues d'urbanització, expressat en euros per metre quadrat d'edificabilitat: ponderació 0-35/100 punts.  
2. Valoració dels terrenys a efectes de fixar el coeficient de canvi i menor proporció de terrenys que hagen de ser posats a disposició de l'urbanitzador per mitjà de reparcel·lació forçosa com a retribució: ponderació 0-30/100 punts.  
3. Proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: ponderació 0-30 /100 punts.  
4. Compromisos financers per a l'execució de les obligacions complementàries assumides voluntàriament i a costa seu per l'urbanitzador: ponderació 0-5/100.  
iii. A efectes del que disposa l'article 286.k) i 317.2 del ROGTUV únicament s'obriran les proposicions juridicoeconòmiques que desenvolupen les alternatives tècniques quan estes hagen rebut una puntuació igual o superior als dos terços de la màxima puntuació establida amb anterioritat  
8. Garanties:  
a. Provisional: 2 per cent de l'estimació aproximada de les càrregues del programa, IVA no inclòs, la qual ascendix a la quantitat de quatre-cents deu mil euros (410.000,00 €)  
b. Definitiva: 10 per cent del valor de les càrregues d'urbanització, IVA no inclòs, del programa d'actuació integrada aprovat. Els gastos del present anunci aniran a càrrec de l'adjudicatari.  
Igualment, es fa constar que, de conformitat amb el que establix l'article 289 del ROGTU, l'esmentat acord plenari té els efectes suspensius de l'atorgament de llicències i de nous programes, a què es referixen els articles 101 i 103 de la LUV, respectivament, referits a l'àmbit a programar.  
Torrella, 5 de desembre de 2006.. L'alcalde president: Francisco Moreno Gayá.